2.55 ಕೋಟಿಗೆ ಮಾರಾಟವಾಯ್ತು ಗಾಂಧಿ ಕನ್ನಡಕ – ಏನಿದರ ವಿಶೇಷತೆ?

ಲಂಡನ್: ಮಹಾತ್ಮ ಗಾಂಧಿಜೀ ಅವರು ಧರಿಸುತ್ತಿದ್ದರು ಎಂದು ಹೇಳಲಾದ ಚಿನ್ನ ಲೇಪಿತ ಕನ್ನಡಕವನ್ನು ಬ್ರಿಟನ್‍ನಲ್ಲಿ 2.55 ಕೋಟಿ ರೂ.ಗೆ ಮಾರಾಟ ಮಾಡಲಾಗಿದೆ.

ಕಳೆದ ನಾಲ್ಕು ವಾರದ ಹಿಂದೆ ಈ ಕನ್ನಡ ನಮಗೆ ಸಿಕ್ಕಿದೆ. ಇದನ್ನು ಮಾರಾಟ ಮಾಡಿದವರು, ನಮ್ಮ ತಂದೆಯ ಚಿಕ್ಕಪ್ಪನಿಗೆ ಸ್ವತಃ ಗಾಂಧಿಜೀಯರೆ ಈ ಕನ್ನಡಕವನ್ನು ಗಿಫ್ಟ್ ಆಗಿ ನೀಡಿದ್ದರು ಎಂದು ಹೇಳಿಕೊಂಡಿದ್ದಾರೆ. ಅಸಾಮಾನ್ಯ ವಸ್ತುವಿಗಾಗಿ ಬಿಡ್ ಮಾಡಿದ ಎಲ್ಲರಿಗೂ ಧನ್ಯವಾದ ಎಂದು ಈಸ್ಟ್ ಬ್ರಿಸ್ಟಲ್ ಬಿಡ್ ಹೌಸ್ ತಮ್ಮ ಇನ್‍ಸ್ಟಾಗ್ರಾಮ್‍ನಲ್ಲಿ ಹಾಕಿಕೊಂಡಿದೆ.

https://www.instagram.com/p/CEKTZfgnCwt/

ಈ ಕನ್ನಡಕವನ್ನು ಮಾರಾಟ ಮಾಡುವವರು ಕೇವಲ 14 ಲಕ್ಷ ಮೂಲ ಬೆಲೆಯನ್ನು ಇಟ್ಟಿದ್ದರು. ಆದರೆ ಈ ಕನ್ನಡಕ ಹಾರಾಜು ಪ್ರಕ್ರಿಯೆಯಲ್ಲಿ ಬರೋಬ್ಬರಿ 2.55 ಕೋಟಿ ರೂ.ಗೆ ಮಾರಾಟವಾಗಿದೆ. ನೈಋತ್ಯ ಇಂಗ್ಲೆಂಡ್‍ನ ದಕ್ಷಿಣ ಗ್ಲೌಸೆಸ್ಟರ್‍ಶೈರ್ ನಲ್ಲಿರುವ ಮ್ಯಾಂಗೋಟ್ಸ್ ಫೀಲ್ಡ್ ನ ಅನಾಮಾಧೇಯ ವೃದ್ಧರೊಬ್ಬರು ಈ ಕನ್ನಡಕವನ್ನು ಖರೀದಿ ಮಾಡಿದ್ದಾರೆ. ಜೊತೆಗೆ ಅವರ ಮಗಳ ಕೈಯಿಂದ ಹಣವನ್ನು ಕೊಡಿಸಿದ್ದಾರೆ ಎಂದು ವರದಿಯಾಗಿದೆ.

https://www.instagram.com/p/CEKBgSinGtc/

ಈ ಕನ್ನಡಕವು ಇಂಗ್ಲೆಂಡ್‍ನ ಉದ್ಯಮಿಯೊಬ್ಬರ ಮನೆಯಲ್ಲಿ ಸಿಕ್ಕಿದ್ದು, ಅವರು ಹೇಳಿರುವ ಮಾಹಿತಿ ಪ್ರಕಾರ 1910 ಮತ್ತು 1930ರ ನಡುವೆ ದಕ್ಷಿಣ ಆಫ್ರಿಕಾದಲ್ಲಿ ಬ್ರಿಟಿಷ್ ಪೆಟ್ರೋಲಿಯಂನಲ್ಲಿ ಕೆಲಸ ಮಾಡುತ್ತಿದ್ದಾಗ ನಮ್ಮ ಚಿಕ್ಕಪ್ಪನಿಗೆ ಈ ಕನ್ನಡಕವನ್ನು ಸ್ವತಃ ಗಾಂಧಿಜೀಯವರೆ ಕೊಟ್ಟಿದ್ದರು ಎಂದು ಅವರ ತಂದೆ ಉದ್ಯಮಿಗೆ ಹೇಳಿದ್ದರಂತೆ. ಹೀಗಾಗಿ ಇದನ್ನು ಅವರು ಮಾರಾಟ ಮಾಡಿದ್ದಾರೆ ಎಂದು ಈಸ್ಟ್ ಬ್ರಿಸ್ಟಲ್ ಬಿಡ್ ಹೌಸ್ ತಿಳಿಸಿದೆ.

ಕನ್ನಡಕದ ವಿಶೇಷತೆ:
ಈ ಕನ್ನಡಕವನ್ನು ಗಾಂಧಿಜೀಯವರು 1920ರಲ್ಲಿ ಬಳಸಿದ್ದು ಎನ್ನಲಾಗಿದೆ. ಇದು ಚಿನ್ನ ಲೇಪಿತ ವೃತ್ತಾಕಾರದ ರಿಮ್ಡ್ ಕನ್ನಡಕವಾಗಿದೆ. ಇದರಲ್ಲಿರುವ ಲೇನ್ಸ್ ದುಬಾರಿ ಬೆಲೆಯಾದ್ದಗಿದ್ದು, ಇದರ ಸುತ್ತ ಚಿನ್ನದ ಲೇಪನದ ತಂತಿಯನ್ನು ಅಳವಡಿಸಲಾಗಿದೆ. ಜೊತೆಗೆ ಇದರಿಲ್ಲಿರುವ ನೋಸ್ ಬಾರ್ ಗಳಲ್ಲೂ ಕೂಡ ಚಿನ್ನದ ಲೇಪಿನವಿದೆ ಎಂದು ಈಸ್ಟ್ ಬ್ರಿಸ್ಟಲ್ ಬಿಡ್ ಹೌಸ್ ಮಾಹಿತಿ ನೀಡಿದೆ.

ಗಾಂಧಿಜೀಯವರು ಸೌತ್ ಆಫ್ರಿಕಾದಲ್ಲಿ ಇದ್ದ ಸಮಯದಲ್ಲಿ ಇದನ್ನು ಉಡುಗೊರೆಯಾಗಿ ಕೊಟ್ಟಿರಬಹುದು. ಗಾಂಧಿಜೀಯವರು ತಾವು ಉಪಯೋಗಿಸಿದ ಮತ್ತು ತಮಗೆ ಬೇಡವಾದ ವಸ್ತುಗಳನ್ನು ಹಾಳು ಮಾಡದೆ. ಅವುಗಳನ್ನು ತಮ್ಮ ಆಪ್ತರಿಗೆ ಮತ್ತು ತಮಗೆ ಸಹಾಯ ಮಾಡಿದವರೆಗೆ ಉಡುಗೊರೆಯಾಗಿ ನೀಡುತ್ತಿದ್ದರು ಎಂದು ಈಸ್ಟ್ ಬ್ರಿಸ್ಟಲ್ ಬಿಡ್ ಹೌಸ್ ವಿವರಣೆಯಲ್ಲಿ ತಿಳಿಸಿದೆ.